《次韵答周尊师》
明代·王祎

行李西来自豫章，东风拂面柳丝黄。壶中日月青铜镜，方外神仙白羽裳。

老子藏书尝作史，太玄执戟谩为郎。十年乱后重相见，颇觉形神欲两忘。

作者简介：王祎(yī)[公元一三二一年至一三七三年]（一作袆），字子充，义乌来山人，后依外祖父居青岩傅。生于元英宗至治元年，卒于明太祖洪武五年，年五十二岁。幼敏慧。及长，师柳贯、黄溍，遂以文章著名。太祖召授江南儒学提举。后同知南康府事，多惠政。洪武初，诏与宋濂为总裁，与修元史。书成，擢翰林待制。以招谕云南，死于节，谥忠文。祎著有《王忠文公集》二十四卷，及大事记续编，《四库总目》又曾重修革象新书，并传于世。